Grin Bėjus

Grin Bėjus () – miestas JAV, Viskonsino valstijos rytuose. Brauno apygardos administracinis centras. Įsikūręs Grin Bėjaus (Mičigano ežero atšaka) pakrantėje, prie Fokso upės žiočių. Nutolęs 180 km į šiaurę nuo Milvokio. 2010 m. JAV gyventojų surašymo duomenimis, mieste gyveno 104 tūkst. gyventojų.

Tai pramoninis miestas, yra uostas, keletas fasuotos mėsos gamyklų ir popieriaus fabrikų. Veikia Nacionalinis geležinkelių muziejus, Viskonsino–Grin Bėjaus universitetas.

 Istorija 
Pirmasis europietis, apsilankęs dab. miesto vietovėje, buvo prancūzų traperis Žanas Nikoletas (Jean Nicolet) 1634 m. žiemą.City of Green Bay. "City of Green Bay. " www.ci.green-bay.wi.us. 2008-10-05. <http://www.ci.green-bay.wi.us/geninfo/history_o.html> Tais pačiais metais čia jis įkūrė prekybos postą, pavadinimu La Baye arba La Baie des Puants (iš ). Nikoleto sutikti vietiniai sijai, vinebagai užsiėmė ūkio kultūrų auginimu, lauko gėrybių rinkimu.City of Green Bay. "City of Green Bay. " www.ci.green-bay.wi.us. 2008-10-05. <http://www.ci.green-bay.wi.us/geninfo/history_o.html> Taip pat žvejodavo ir medžiodavo.

Dėl intensyvių Indėnų-europiečių karų vengta kurdintis šioje teritorijoje ilgesniam laikui. 1671 m. vietovėje įsteigta jėzuitų misija. 1717 m. įrengtas fortas. Miestelis įkurtas 1754 m., 1761 m. perėjo britų valdžion. Grin Bėjaus teritorija dar ilgokai liko britų sudėtyje, net ir pasibaigus JAV pilietiniam karui. Britų naujakuriai palaipsniui viršijo skaičiumi prancūzus, o Grin Bėjaus () pavadinimas tapo plačiau vartojamu. 1783 m. miestelis įjungtas į Jungtinių Valstijų sudėtį. Čia, ant Fokso upės krantų, 1816 m. įrengtas Hauardo fortas.

XIX a. pirmojoje pusėje ekonomika buvo pagrįsta kailių prekyba. Vėliau pamažu pakrypo prie miško ruošos. Pradėta lieti geležį, uoste išaugo kuro, maisto, medienos krovinių skaičius. Mieste 1833 m. išleistas pirmasis valstijos laikraštis „Green Bay Intelligencer“. 1854 m. suteiktas miesto statusas. 7-ajame dešimtmetyje nutiestas geležinkelis. 1865 m. atidarytas pirmasis popieriaus fabrikas.City of Green Bay. "City of Green Bay. " www.ci.green-bay.wi.us. 2008-10-05. <http://www.ci.green-bay.wi.us/geninfo/history_o.html>

 Šaltiniai 

Kategorija:Viskonsino miestai